اپنے "گھر" میں ہی جب کمیونیکیشن گیپ پیدا ہو جائے "دو نسلوں" کے درمیان یا دو افراد کے دوران تو پھر "انسانی نفسیات" توجہ کو، بات کرنے کو، بات سننے کو، محبت کرنے اور محبت وصولنے کو گھر سے باہر دیکھتی ہے...(وہ دیکھے گی ہی دیکھے گی، یہ فطرت ہے)

جہاں کوئی دو لفظ بولے گا یہ بات کرنے کو ترسی ہوئی زبان اور انتظار میں تھکتی ہوئی آنکھیں، اور کچھ اچھا سننے کو ترس چکے کان___بے اختیار اسے "اپنا" مان لیں گے

یہ محبت نہیں ہوتی بس محبت کی بھوک ہوتی ہے جو گھر سے پوری نہیں ہوتی.....

پھر کوئی "اپنا پرایا" یا "محرم نامحرم" نہیں دیکھتا
پھر "لمٹس کراس" ہوتی ہی ہوتی ہیں پھر "درست راستہ" چھوٹ جاتا ہے...(تکلیف دہ)

وقت گزرتا ہے اور انسان سر سے پیر تک بدل جاتا ہے...
بظاہر ہنستا بولتا لیکن اندر سے کھوکھلا
عجیب سی تشنگی کچھ کھو جانے کا احساس لئے... 

ایسی گنجلک صورتحال میں جب کوئی بڑا قدم اٹھ جاتا ہے (وہ خود کشی ہو سکتی ہے، گھر سے نکل جانا ہو سکتا ہے، پاگل ہو جانا ہو سکتا ہے، غلط تعلقات بن سکتے ہیں یا کچھ بھی بھیانک، تلخ، اور پیروں سے زمین کھینچ لینے والا...)

تو پھر کہنے والے
منہ میں انگلیاں داب کر کہتے ہیں کہ آج کی نسل کو ہو کیا گیا ہے؟؟؟؟؟

کبھی "وقت" ملے تو کہیں اکیلے بیٹھ کر سوچیں، اس اوپر لکھے گئے پیٹرن کو دوبارہ پڑھیں اور غور کریں تو سب سے بنیادی بات کیا ملے گی؟؟؟ 
یہی "کمیونیکیشن گیپ"...

جو کچھ ہو چکا اسے تبدیل نہیں کیا جاسکتا لیکن آگے کیلئے
آپ اگر والدین ہیں تو اپنی اولاد کو سمیٹ لیجئے...
ان کی سن لیجئے انہیں کچھ سنا لیجئے کچھ ان کی "مان" بھی لیجئے کچھ "اپنی منا" بھی لیجئے...

اور اگر اولاد ہیں___تو اس اصل کی طرف پلٹ جائیں جہاں آپ کیلئے محبت ہے، احساس ہے، فکر مندی ہے لیکن وہ کہیں غبار میں چھپ گئی ہے، کسی غلط فہمی کی دھند میں وہ "نظر" نہیں آ رہی لیکن "موجود" ہے۔۔۔

بس ان "اپنوں/محبتوں" کے پاس جا کر بیٹھ جائیے...

اور اگر آپ خاوند یا بیوی ہیں تو آپس کی تلخیاں بھلا دیں۔ غلطی ہر انسان سے ہو سکتی ہے۔ اپنے اندر کی غلط فہمیاں دور کریں۔ بیوی اگر یہ تصور کر لے کہ اس کا شوہر دنیا جہاں کی باتیں سن کر اس کو گھر بیٹھے گھلا رہا ہے۔ ایک ایک روپے کے لیے اسے سخت گرمی اور سردی میں محنت کرنی پڑتی ہے۔ اگر وہ تھک کر گھر آءے اور آپ کا رویہ اس کے ساتھ درست نہ ہو تو اس پر کیا گزرتی ہے۔ اگر وہ ایسے حالات میں کچھ سخت بھی بول دے تو برداشت کریں۔ 

اور شوہر کو بھی چاہیے کہ اپنی شریک حیات کا خیال رکھے۔ وہ آپ کے لیے اپنے ماں باپ ، بہن بھائی چھوڑ کر آئی ہے۔ آپ کا اور آپ کے بچوں کا خیال رکھتی ہے۔ آپ کو وقت پر کھانا دیتی ہے۔ 

کیونکہ سب کو اپنے گھر کی ویرانیاں ختم کرنی ہیں
اسے دوبارہ سے ہستا بستا بنانے کی ضرورت ہے...
اپنے لئے، اپنوں کیلئے۔